## Zaključci Hrvatskoga sabora

### NN 30/2001 (6.4.2001.), Zaključci Hrvatskoga sabora

# HRVATSKI SABOR

526

Polazeći
od odredbe članka 10. stavka 2. Ustava Republike Hrvatske kojom se dijelovima
hrvatskoga naroda u drugim državama jamči osobita skrb i zaštita Republike
Hrvatske,

polazeći
od preuzetih prava i obveza Republike Hrvatske kao pot­pis­nice Daytonskoga
mirovnog sporazuma i drugih međunarodnih ugovora i sporazuma,

polazeći
od či­njenice da je Republika Hrvatska zainteresirana da se Bosna i Herce­govina
kao susjedna država u kojoj je hrvatski narod jedan od konstitutivnih i
suverenih naroda razvija kao stabilna i suverena zem­lja,

polazeći
od svestrane zainteresiranosti Republike Hrvatske da Bosna i Herce­govina kao
susjedna država što prije bude uk­ljučena u europske i euroatlanske inte­gracije,

Hrvatski sabor na
sjednici 30. ožujka 2001., donio je

## ZAKLJUČKE

1. Hrvatski sabor
ističe veliko znače­nje razvija­nja svestranih odnosa Republike Hrvatske i
Bosne i Herce­govine kao suverenih, ravnopravnih, susjednih i prijate­ljskih
država, te odlučnost Repub­like Hrvatske da kao potpisnica Daytonskoga mirovnog
sporazuma pridonese izgrađiva­nju Bosne i Herce­govine kao cjelovite,
demokratske i europske države ravnopravnih građana i tri suverena,
konstitutivna i ravnopravna naroda na cijelom njezinom teritoriju.

2. Republika Hrvatska kao potpisnica Daytonskoga
mirovnog sporazuma u skladu sa svojim pravima i obvezama inzistira da svi bitni
čimbenici i potpisnici Daytonskoga mirovnog sporazuma dos­ljedno primje­njuju
Daytonski mirovni sporazum i ­nje­gove odredbe o ravnopravnosti Hrvata, Boš­njaka
i Srba kao tri konstitutivna i suverena naroda Bosne i Herce­govine i svih
građana na cijelom ­njezinom teritoriju.

3. Hrvatski sabor izražava duboko neslaga­nje i ža­lje­nje
što je Hrvatski narodni sabor Bosne i Herce­govine na svojem zasjeda­nju u
Mostaru donio odluku o uspostavi privremene Hrvatske samouprave, koja je
suprotna Daytonskom mirovnom sporazumu, Ustavu Bosne i Herce­govine i Ustavu
Federacije Bosne i Herce­govine.

Hrvatski sabor poziva predstavnike Hrvatskoga narodnog
sabora da odustanu od donoše­nja odluka koje jednostrano mije­njaju Daytonski
mirovni sporazum, jer se na taj način ne mogu ostvariti hrvatski nacionalni
interesi ne­go samo pogoršati položaj hrvatskog naroda.

Hrvatski sabor poziva predstavnike Hrvatskoga narodnog
sabora da sve nastale probleme rješavaju u okviru Daytonskoga mirovnog
sporazuma i u okviru institucija državnoga ustrojstva, te da se uk­ljuče u već
započete procese promjene Ustava Federacije Bosne i Herce­govine i Ustava
Republike Srpske, koji trebaju osigurati konstitutivnost i ravnopravnost sva
tri naroda u oba entiteta i na cijelom teritoriju Bosne i Herce­govine.

4. Hrvatski sabor, polazeći od či­­­­njenice da je
Daytonski mirovni sporazum bio uvjet uspostav­­­­lja­­­­nja mira ne samo u
Bosni i Herce­govini ne­go i u re­giji, protivi se bilo kakvim jednostranim
promjenama Daytonskoga mirovnog sporazuma bez odgovarajuće procedure utvrđene u
Daytonskom mirovnom sporazumu.

U tom kontekstu Hrvatski sabor sa ža­­­­lje­­­­njem
konstatira da su odluke međunarodne zajednice o privremenim izbornim pravilima
i načinu bira­­­­nja zastupnika u Dom naroda ugrozile ravnopravnost hrvatskoga
naroda u odnosu na druga dva naroda.

Hrvatski sabor poziva predstavnike međunarodne
zajednice da dijalogom u sklopu već pokrenute inicijative za promjene Ustava
entiteta i donoše­­­­nje izbornoga zakona dos­­­­ljedno osigura provo­đe­­­­nje
odluke Ustavnoga suda Bosne i Herce­govine o konstitutivnosti i suverenosti
Hrvata, Boš­­­­njaka i Srba u oba entiteta i u Bosni i Herce­govini u cjelini.

5. Hrvatski sabor
zalaže se da Republika Hrvatska sukladno svojoj ustavnoj obvezi, posebnu
pozornost posveti stvara­­­­nju uvje­ta za povratak prognanih i izbje­glih na
cijelom teritoriju Bosne i Herce­govine, ­­­­njihovoj ravnopravnosti i
ostvariva­­­­nju ­­­­njihovih oduzetih ili uskraćenih prava. U tom smislu, na
teme­­­­lju dogovora s Od­borom za međunarodna i va­­­­njska pita­­­­nja
Parlamentarne skup­štine Bosne i Herce­govine, osnovat će se Međuparlamentarna
skupina dviju država koja bi se prvenstveno bavila rješava­­­­njem problema
vezanih za povratak izbje­glica.

6. Hrvatski sabor
zalaže se za stabilnu demokratsku Bosnu i Herce­govinu, za dos­­­­ljedno
provođe­­­­nje odluke Ustavnoga suda Bos­ne i Herce­govine o ravnopravnosti i
suverenosti sva tri konstitutivna naroda. Zalaže se za Bosnu i Herce­govinu kao
cjelovitu državu u kojoj će ­­­­njezini građani i tri konstitutivna naroda sve
više preuzimati odgovornost za sudbinu vlastite zajedničke države, te da u
toleranciji rješavaju sve probleme suprotstav­­­­ljajući se sva­kom separatizmu
i potica­­­­nju nacionalne netrpe­­­­ljivosti.

Stoga Hrvatski sabor
smatra da je u interesu Republike Hrvatske i Bosne i Herce­govine kao i u
interesu hrvatskoga, boš­­­­njač­koga i srpskoga naroda i svih građana u Bosni
i Herce­govini da se težište surad­­­­nje Republike Hrvatske premješta s
Federacije Bosne i Herce­govine na Bosnu i Herce­govinu. U tom kontekstu
Hrvatski sabor izražava svoju zabrinutost procesima u implementaciji Day­ton­skoga
mirovnog sporazuma, jer se Republika Srpska i da­­­­lje razvija kao etnički
čista kvazi država srpskog naroda u koju nema povratka ni Hrvata ni Boš­­­­njaka,
jer im nije osigurana zaštita nacionalnih interesa.

Hrvatski sabor smatra da proces posebnog poveziva­­­­nja
Republike Srpske i Savezne Republike Jugoslavije vodi obnav­­­­lja­­­­nju stare
politike koja oživ­­­­ljava opasnost podjele Bosne i Herce­govine upravo u
vrijeme kada je službena hrvatska politika jasno dala do zna­­­­nja da umjesto
sporazuma o posebnim odnosima treba jačati surad­­­­nju susjednih država s
Bosnom i Herce­govinom u cjelini.

U skladu s takvim stavovima, Hrvatski sabor smatra da
sve dosadaš­­­­nje sporazume o odnosima, pravima i obvezama Repub­like Hrvatske
i Federacije Bosne i Herce­govine treba preispitati i uskladiti s novonastalom
situacijom.

7. Hrvatski sabor smatra da se Republika Hrvatska ne
treba ni na koji način miješati u proces implementacije rezultata
parlamentarnih izbora u Bosni i Herce­govini i konstituira­­­­nje nove vlasti.
Zahtjeve koji idu u tom pravcu i pokušaje da se Republika Hrvatska direktno
umiješa u rješava­­­­nje vrlo zate­gnutih i složenih odnosa u Bosni i Herce­govini
Hrvatski sabor energično odbija.

8. Hrvatski sabor u skladu s odredbom članka 10.
stavak 2. Usta­va Republike Hrvatske obvezuje sve državne institucije da
težište financijske i svake druge pomoći hrvatskom narodu u Bosni i Herce­govini
usmjeri na mirnodopske projekte ostvariva­­­­nja ­­­­nje­gove ravnopravnosti u
Bosni i Herce­govini i čuva­­­­nja nacionalnih vrijednosti.

Klasa:
021-16/00-04/10
Zagreb, 30. ožujka 2001.

HRVATSKI SABOR

Predsjednik
Hrvatskoga sabora
**Zlatko Tomčić,** v. r.

if !supportEmptyParas endif

Ostalo, NN 30/2001-526